
Здравейте  

Регистрирах се в бюрото по труда и НОИ.Въпроса ми е длъжен ли съм да приемам предложенията им за работа или дори интервюта които чух че организират.  

Мерси


 

въпрос относно правата ми в бюрото по труда
===========================================

 

Здравейте,


С регистрацията в Бюро по труда се цели постигането на трудова реализация и извеждане на лицето от състояние на безработица, като се дава възможност на лицата за парично обезщетение за безработица, социално подпомагане, издаване на удостоверения за отпускане на стипендии за учащи се и безплатни учебници на ученици от социално слаби семейства, изплащане на семейни помощи за деца. 


Безработните лица са длъжни:  

 – да изпълняват препоръките на трудовия посредник, действията и сроковете за изпълнение на съответните препоръки;  

 – да се явят при писмена покана от дирекция „Бюро по труда” на посочените дата и час или в срок 3 работни дни след тази дата;  

 – да приемат предложената им подходяща работа и/или включване в обучение на възрастни и в програми и мерки за обучение и заетост, както и в програми и проекти финансирани със средства от европейски и други международни фондове.


При неизпълнение на задълженията, както и при деклариране на неверни данни, регистрацията на безработните лица в дирекции „Бюро по труда” се прекратява от датата на настъпване на съответното обстоятелство.


Уважителни причини за неявяване в дирекцията „Бюро по труда” са:  

– задържане от органите на властта;  

– явяване в съд или друг държавен орган;  

– участие във военноучебен сбор или преподготовка;  

– заболяване;  

– други, за които директорът на дирекцията „Бюро по труда” е уведомен своевременно.




Здравейте, г-н Иларионов, 


съгласно Закона за насърчаване на заетостта безработните лица са длъжни да изпълняват препоръките на трудовия посредник, както и действията и сроковете в плана за действие. Основание за прекратяване на регистрацията като безработни е отказ да се приеме предложената им подходяща работа и/или включване в програми и мерки за заетост и обучение за възрастни, както и в програми и проекти, финансирани със средства от европейски и други международни фондове.


Поздрави,  

адв. Николина Митова  

0898 303092


